《旧将》
宋代·任随

几年尘虜复征蛮，分阃功成两鬓斑。
新画仪形当汉阁，旧铭勋业在燕山。
龙泉照步文犀涩，马埒堆金骏足閒。
时泰无因问充国，晓窗风雪梦阳关。

作者简介：任随，太宗淳化三年（九九二）进士（《宋会要辑稿》选举二之三谓与丁谓同年）。真宗朝为著作佐郎、太常丞，直集贤院（《续资治通鉴长编》卷六二）。今录诗三首。